سودان-دا سلاحلی قوه‌لر ایله چئویک رئاکسیا قوه‌لری آراسیندا باش وئرن حربی توققوشما‌لاردا 83 نفر اؤلوب، 1126 نفر یارالانیب.
دونیا ساغلیق تشکیلاتی‌نین (اوست) بیاناتیندا "آوریلین 15-دن بری خارطوم، گونئی کردفان، قوزیی دارفور و قوزیی ایالت‌لرینده و موختلیف بؤلگه‌لرده باش وئرن قارشیدورما‌لاردا ان آزی 83 نفر اؤلوب، 1126 نفر یارالانیب. ان شدت‌لی توققوشما‌لار خارطوم-دا باش وئریر" دئییلیب.
دونیا ساغلیق تشکیلاتی یارا‌لی‌لاری، خسته‌لری، سیویل شخص‌لری، طب ایشچی‌لرینی، عاجیل یاردیم ماشین‌لارینی و ساغلیق موسسه‌لرینی قوروماق اوچون اولوسلار آراسی اینسانی حقوق چرچیوه‌سینده عهده لیک‌لرینی بوتون طرف‌لره خاطیرلادیب.
ناظیرلیک منبع‌لریندن آلینان معلوماتا گؤره، پایتاخت خارطوم-ون بحری بولگه سینده سودانین معدن ناظیری محمد بشیرین ائوینه 2 راکت دوشوب.
حادثه زامانی ناظیرین عائله‌سیندن 2 نفر اؤلوب، 2-سی جان گودن اولماقلا 3 نفر یارالانیب.
ناظیر ساغ-سالامات خلاص اولوب.
اوردو سؤزچوسوندن وئریلن آچیقلامادا، چئویک رئاکسیا قوه‌لری‌نین پایتاختدا اوردو قرارگاهینداکی بینا‌لاردان بعضی‌لرینی هدفه آلدیغی و تک تیراندازلار ایله هوجوما کئچدیگی بیلدیریلیب.
چئویک رئاکسیا قوه‌لری عضو‌لرینی وطنه خیدمت ائتمک اوچون اوردویا گئتمه‌یه تلسمه‌یه چاغیران بیاناتدا خالقین وئریلن وعدلره عمل ائدیله جگیندن ناراحات اولماماسی لازیم اولدوغو بیلدیریلیب:
"قوه‌لریمیز توتارلی و اللریندن گلنی ائدیر، اؤز وظیفه‌لرینی یاخشی احوال – روحیه ‌ده یئرینه یئتیریرلر. وضعیت تئزلیکله حل اولونا‌جاق. اومید ائدیریک کی، بو چیلغینلیقدا اصرار ائدن‌لر منطق‌لی رفتار ائده‌جک و بو ناراحات ائدیجی کابوسا سون قویولا‌جاق".
